John Sundstrøm er uddannet på "Dagbladet Information". Han arbejdede derefter på Politiken og magasinet "NB", inden han i 1973 kom til DR, hvor han først blev vært på "Radioavisen" og senere nyhedsoplæser på TV-Avisen. Ved etableringen af TV 2/Danmark i 1988 blev han vært på TV 2 Nyhederne, og han var under Golfkrigen i 1991 udsendt for stationen. Senere blev han TV 2's korrespondent i London. Han stoppede på stationen i 1996 og flyttede til Bornholm, hvor han blev journalist på &lt;a href="TV%202/Bornholm"&gt;TV 2/Bornholm&lt;/a&gt;.